સિન્હા સાહેબ આવે છે તેવી જાણકારી હોવાને કારણે તેમને લેવા માટે જેલર પંડયા બહાર જ ઊભા હતા, સિન્હા કારમાંથી ઉતરતા જ જેલર પંડયાએ સલામ કરી, પંડયાના ચહેરા ઉપર ચિંતા હતી, સિન્હાએ પંડયા સાથે વાત કરવા માટે તેમની નેઈમ પ્લેટ વાંચી, પંડયાએ સલામ કરતા જેલના ગેટ ઉપર રહેલા સીપાઈએ સિન્હા અને પંડયા માટે ગેટ ખોલી નાખ્યો, સિન્હાએ પુછ્યું પંડયા આપણને ક્યારે ખબર પડી કે સુરંગ ખોદાઈ છે, સિન્હા ચાલતા ચાલતા પંડયાને બધા સવાલ પુછી રહ્યા હતા.